Que non se l’amaguèc a Adamant Asiada çò qu’Antilòc meditaue ath miei dera multitud; e en apressar-se ada eth, li fotèc damb er agudent bronze un còp damb er escut; Mès Neptun, eth de celèsta cabeladura, non permetec que li treiguesse era vida a Antilòc, e hec inutil eth còp trincant-li era lança en dues parts, ua d’eres quedèc clauada en escut, coma ua estaca consumida peth huec, e era auta queiguec en solèr.